Държавен вестник, бр. 34, 2026 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  34
1. Изисквания към кандидатите  
1.1. Изисквания към кандидатите за входящо минимално образователно и/или входящо 
квалификационно равнище за придобиване на степени на професионална квалификация 
съгласно Закона за професионалното образование и обучение. 
За придобиване на втора и трета степен на професионална квалификация по професията 
„Здравен асистент“ от Списъка на професиите за професионално образование и обучение, 
утвърден от министъра на образованието и науката със Заповед № РД09-2230 от 09.08.2024 г., 
изискванията за входящото минимално образователно равнище към кандидатите са: 
1.1.1. За придобиване на втора степен на професионална квалификация 
• за лица, навършили 16 години - завършен първи гимназиален етап. 
1.1.2. За придобиване на трета степен на професионална квалификация 
• за лица, навършили 16 години - придобито право за явяване на държавни зрелостни 
изпити или завършено средно образование. 
Изискването 
за 
входящо 
квалификационно 
равнище 
при 
продължаващо 
професионално обучение за придобиване на трета степен на професионална квалификация е 
придобита втора степен на професионална квалификация по професията. 
 1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. Описание на професията 
            2.1. Втора степен на професионална квалификация по професията 
Придобилият втора степен на професионална квалификация по професия „Здравен 
асистент“ подпомага дейностите, които медицинските специалисти (медицински сестри, 
акушерки, фелдшери, лекарски асистенти и лекари), както и придобилите трета степен на 
професионална квалификация по професията, извършват за подобряване качеството на живот 
на пациента/потребителя, и им съдейства при извършването на специфични дейности в 
болнична и в извънболнична среда. 
Под ръководството на медицински специалисти придобилият втора степен на 
професионална квалификация по професия „Здравен асистент“ извършва дейности, които 
подпомагат пациента/потребителя при удовлетворяване на основните му жизнени 
потребности - хигиена, двигателна активност и физическо удобство, хранене, отделяне, сън, 
почивка, обучение, забавление и психосоциален комфорт. 
Придобилият втора степен на професионална квалификация по професията извършва 
комплекс от мероприятия за поддържане на личната хигиена и комфорта на 
пациента/потребителя. Подпомага пациента/потребителя при движението му, извършва 
самостоятелно или асистира на медицинския специалист при осъществяване на дейности за 
поддържане чистотата на тялото, личното и постелното бельо. Той осъществява и дейности, 
съобразени с правилата и нормите за дезинфекция на болничната среда и дезинфекция, 
дезинсекция и дератизация в бита - дезинфекция на повърхности, прибори, пособия, 
процедури по обезпаразитяване и др. 
Лицето, придобило втора степен на професионална квалификация по професия 
„Здравен асистент“, извършва дейности, свързани с храненето и приемането на течности, в 
зависимост от състоянието и заболяването на пациента/потребителя. Той се стреми да осигури 
оптимални условия за сън и почивка, условия и дейности за развлечения според състоянието 
на пациента/потребителя и назначенията на медицинските специалисти.